კატალინა პონორი

კატალინა პონორი (დ. 20 აგვისტო, 1987) — სპორტული ტანმოვარჯიშე, რომელიც 2004, 2012 და 2016 წლის ზაფხულის ოლიმპიურ თამაშებზე, რუმინეთის სახელით ასპარეზობდა. 2004 წლის ზაფხულის ოლიმპიურ თამაშებზე, კატალინამ 3 ოქროს მედალი მოიგო: ერთი „balance beam“ ღონისძიებაში, ერთი — „floor exercise“ ღონისძიებაში და ერთიც რუმინეთის ეროვნულ გუნდთან ერთად. 2012 წლის ოლიმპიურ თამაშებზე პონორმა „floor exercise“ ღონისძიებაში ვერცხლის მედალი მოიპოვა, რუმინეთის ნაკრებთან ერთად კი — მესამე ადგილი დაიკავა. არის ევროპისა და მსოფლიო ჩემპიონატების მრავალგზის მედალოსანი. 2017 წელს მონრეალში გამართული სპორტული ტანვარჯიშის მსოფლიო ჩემპიონატის შემდეგ პონორმა შესაძლო გადადგომის შესახებ განცხადება გააკეთა. თავისი კარიერის განმავლობაში მან ოლიმპიური თამაშების, ევროპისა და მსოფლიო ჩემპიონატების 23 მედალი მოიპოვა, მათ შორის, 12 ოქროს მედალი. პონორი კონსტანცაში დაიბადა. ტანვარჯიშში ვარჯიში ოთხი წლის ასაკიდან დაიწყო. 2002 წელს ვარჯიშის დროს ის რუმინეთის ეროვნული ნაკრების მწვრთნელებმა: ოქტავიან ბელუმ და მარიანა ბიტანგმა აღმოაჩინეს. მწვრთნელებმა პონორი ეროვნულ გუნდში მიიწვიეს. საერთაშორისო ასპარეზზე პონორის დებიუტი 2003 წელს, ანჰაიმში (კალიფორნია) გამართულ სპორტული ტანვარჯიშის მსოფლიო ჩემპიონატზე შედგა. ამ ჩემპიონატზე რუმინეთის ნაკრებმა მეორე ადგილი დაიკავა. კატალინამ „balance beam“ (9,587) და „floor exercise“ (9,700) ღონისძიებებში ვერცხლის მედლები მოიპოვა. ნოემბერში კატალინა შტუტგარტში (გერმანია) გამართულ სპორტული ტანვარჯიშის მსოფლიო თასზე გამოვიდა, სადაც „balance beam“ (9,587) ღონისძიებაში ოქროს, ხოლო „floor exercise“ (9,237) ღონისძიებაში ბრინჯაოს მედალი დაიმსახურა. 2004 წლის მარტში, კოტბუსში (გერმანია) გამართულ მსოფლიო თასზე კატალინამ ერთი ოქროს („balance beam“, 9,700) და ერთი ვერცხლის („floor exercise“, 9,575) მედალი მოიპოვა. მოგვიანებით, მარტში, ლიონში (საფრანგეთი) გამართულ მსოფლიო თასზე პონორმა „balance beam“ (9,175) და „floor exercise“ (9,625) ღონისძიებებში ვერცხლის მედლები მოიპოვა. მაისის დასაწყისში ამსტერდამში გამართულ ქალთა სპორტული ტანვარჯიშის ევროპის ჩემპიონატზე პონორი რუმინეთის ნაკრებს ოქროს მედლის მოგებაში დაეხმარა, ინდივიდუალურ ჩათვლაში კი, ორი ოქროს მედალი მოიპოვა („balance beam“ — 9,725; „floor exercise“ — 9,637). აგვისტოში პონორმა ათენში გამართულ 2004 წლის ზაფხულის ოლიმპიურ თამაშებში მიიღო მონაწილეობა. გუნდურ ჩათვლაში მან რუმინეთის ნაკრებს 9,412 („ბჯენითი ხტომები“), 9,762 („balance beam“) და 9,750 („floor exercise“) ქულა მოუტანა და პირველ ადგილზე გასვლაში დაეხმარა. ინდივიდუალურ ჩათვლაში რუმინელმა ორი ოქროს მედალი მოიპოვა („balance beam“, 9,787; „floor exercise“, 9,750). „ოცნება, რომელიც ახდა..., — განაცხადა პონორმა, — როდესაც „balance beam“ ღონისძიებაში ოქროს მედალი მოვიპოვე, ძალიან ემოციურად ვიყავი. ვოცნებობდი, ეს მედალი სამუდამოდ მე მომეგო.“ დანიელა სილივაშის შემდეგ (1988 წლის შემდეგ), პონორი პირველი ქალი ტანმოვარჯიშე იყო, რომელმაც ერთ ოლიმპიურ თამაშებზე 3 ოქროს მედალი მოიპოვა. 2005 წლის ივნისში პონორი დებრეცენში (უნგრეთი) გამართულ ევროპის ჩემპიონატზე გამოვიდა. „Balace beam“ ღონისძიებაში რუმინელმა პირველი ადგილი დაიკავა (9,737), „floor exercise“ ღონისძიებაში კი 9,200 ქულა მხოლოდ მეოთხე ადგილისთვის აღმოჩნდა საკმარისი. შემოდგომაზე მელბურნში გამართულ მსოფლიო ჩემპიონატზე პონორმა ბრინჯაოს მედალი მოიპოვა („balance beam“, 15,800). ვიკისაწყობში არის გვერდი თემაზე: კატალინა პონორი კატალინა პონორი 2012 წლის ზაფხულის ოლიმპიურ თამაშებზე ↑ "Catalina Ponor" დაარქივებული 1 August 2012 საიტზე Wayback Machine. . london2012.com. Retrieved 20 April 2013. ↑ 2.0 2.1 Ponor returns to Games eight years later – Gymnastics News დაარქივებული 12 July 2012 საიტზე Wayback Machine. . NBC Olympics (13 May 2012). Retrieved on 2012-07-20. ↑ Events :: Show დაარქივებული 7 August 2012 საიტზე Wayback Machine. ↑ Events :: Show დაარქივებული 6 August 2012 საიტზე Wayback Machine. ↑ Events :: Show დაარქივებული 28 July 2013 საიტზე Wayback Machine. ↑ Events :: Show დაარქივებული 28 July 2013 საიტზე Wayback Machine. ↑ Events :: Show დაარქივებული 6 August 2012 საიტზე Wayback Machine. ↑ Women’s Team Final დაარქივებული 2012-08-16 საიტზე Wayback Machine. . gymnasticsresults.com (17 August 2004) ↑ Events :: Show დაარქივებული 3 August 2012 საიტზე Wayback Machine. ↑ Athletes :: Show დაარქივებული 11 April 2012 საიტზე Wayback Machine. ↑ 1st Individual European Championships in Men's and Women's Artistic Gymnastics – Debrecen 2005 დაარქივებული 2009-07-18 საიტზე Wayback Machine. . Gymnasticsresults.com. Retrieved on 15 August 2016. ↑ 38th Artistic Gymnastics World Championships Melbourne (AUS) დაარქივებული 2010-01-17 საიტზე Wayback Machine. . Gymnasticsresults.com. Retrieved on 15 August 2016.